<classify> WAZIRI wa Nchi Ofi si ya Waziri Mkuu anayeshughulikia Sera, Uratibu, Bunge, Kazi, Ajira, Vijana na Wenye Ulemavu, Jenista Mhagama pichani amewaasa watumishi wa ofi si yake kuendelea kuzingatia sheria na kanuni za utumishi wa umma katika utendaji kazi wao.Mhagama alitoa kauli hiyo jijini hapa wakati akifungua kikao cha kwanza cha mwaka cha Baraza la Wafanyakazi la ofisi hiyo na kuwataka watendaji wote kuona umuhimu wa kuendelea kufanya kazi kwa weledi huku wakizingatia sheria za utumishi wa umma.Ni lazima mtumishi wa umma afanane na kanuni na sheria za kiutumishi kwa kuwa na maadili mazuri awapo kazini na nje ya kazi ili kujipatia sifa njema kuanzia muonekano hadi tabia kwa ujumla...Mhagama pia aliwakumbusha watendaji wa ofisi hiyo kuzingatia nafasi zao za kiutendaji wawapo kazini kwa kuzingatia jukumu la ofisi yake ni kuratibu shughuli zote za serikali hivyo lazima iwe ofisi ya mfano.Ofisi yetu inaratibu shughuli zote za serikali, muone ni kwa namna gani sisi ni viungo kwa serikali hii hivyo mtumie fursa ya baraza hili kukumbushana wajibu wetu kwa kuhakikisha mnatekeleza majukumu kwa nidhamu ya hali ya juu sana.Mhagama pia aliutaka uongozi kuendelea kuwa na umoja na kufanya kazi kwa kuzingatia dhana ya ushirikishwaji ili kujenga tija kwa kupitia vikao ambavyo vitaibua changamoto zinazowakabili pamoja na kuishauri vyema serikali kuhusu usimamizi wa kazi na rasilimali watu.Alisema kuwa ni muhimu viongozi wote kuanzia ngazi ya Vitengo, Idara na Taasisi zote kuendelea kusimamia utekelezaji wa majukumu kwa kufuata sheria, miongozo na kanuni za utumishi wa umma huku wakiwa na upendo kati yao.Naye, Mwenyekiti wa Baraza hilo, Tixon Nzunda aliahidi kutekeleza maagizo na maelekezo yaliyotolewa, ikiwa ni pamoja na kuzingatia maadili mazuri na kuahidi kuendelea kuwajengea uwezo watumishi wa ofisi hiyo juu ya utoaji wa huduma bora inayozingatia viwango vya hali ya juu.  <topic>: kitaifa 